text: Sopar Tertúlia #8: Que està passant a Califòrnia perquè lideri la transició energètica? - Smartgrid.cat
  HomeSopar Tertúlia #8: Que està passant a Califòrnia perquè lideri la transició energètica?
  Sopar Tertúlia #8: Que està passant a Califòrnia perquè lideri la transició energètica?
  6 Juny, 2017 @ 8:00 pm - 11:00 pm
  « Jornada – Accés a les dades de consum elèctric
  Sopar-Tertúlia #9: THE UTILITY OF THE FUTURE, resposta del MIT Energy Initiative a un sector en transició »
  Dels Estats Units venen la major part de les innovacions empresarials i socials. I, als Estats Units, allà on sovint comencen és a Califòrnia. El què passa a Califòrnia s'estén a la resta dels Estats Units i, finalment, a Europa.
  GEODE, l'associació europea de distribuïdors locals d'electricitat, va organitzar el passat mes de febrer un viatge per conèixer de primera mà sobre el terreny tot el que està passant a aquell estat en el món de l'energia. L'agenda del viatge incloïa visites i entrevistes a Tesla, al regulador californià de l'energia, a la comissió de l'energia de Califòrnia, Pacific Gas and Electric, Google (Nest) i la Universitat de Stanford. Al viatge van anar-hi empreses distribuïdores de diversos països europeus. El nostre contertulià Santi Martínez, director general d'Estabanell Energia, va ser un dels membres del grup i hem cregut molt interessant que comparteixi amb nosaltres tot el que va donar de sí el viatge.
  Quins objectius de sostenibilitat s'estan proposant? Com estan actuant les elèctriques municipals? Com reaccionen els reguladors? Quines són les perspectives de Google i la seva empresa Nest en el camp de la gestió energètica de les llars? Quins seran els papers del Tesla fabricant de vehicles elèctrics i del Tesla fabricant de bateries en el món de distribució d'electricitat i quin nou model s'albira? Què pensa l'Institut de l'Energia de la Universitat de Stanford? Quin paper jugarà la digitalització en el camp de l'electricitat, en la grid of things? I el consumidor, quins canvis provoca a la seva posició? A Califòrnia impera una cultura empresarial i institucional molt allunyada de la nostra que possibilita els canvis, però encara que sigui diferent ens influenciarà aviat.
  Us esperem el dia 6 de juny a les vuit del vespre a El Velódromo.
  Nota: podeu seguir algunes de les impressions del viatge d'en Santi al seu blog
  Photo: PIXABAY-CCO PUBLIC DOMAIN
  Sopar Tertulia, Transició Energètica
  Model Energètic, Regulació, Smart Grid, Transició Energètica
  https://www.eventbrite.es/e/registro-que-esta-passant-per-que-california-lideri-la-transicio-energetica-34775349005?ref=estw